Google+Hangout

Hvad er Google Hangouts?
Google Hangout er en chat og video platform, som kan bruges til interaktiv kommunikation mellem op til 10 deltagere ad gangen. Hangout integrerer live lyd- og videotransmission, og kan ligesom resten af Googles store værktøjskasse, integreres med Googles andre muligheder som Slides, Drive, Analyse og Sheets. Med funktionen ”Hangout on Air" er det muligt at livestreame og optage begivenheder, der efterfølgende kan udgives via kanaler som YouTube og Vimeo. Som navnet "Hangout" antyder, faciliterer programmet et digitalt miljø, der i nogen grad skal minde om den sociale fysiske virkelighed, deltagerne ellers bevæger sig i, og hvor man har mulighed for (relativt) frit og uforbeholdent at være sammen med andre og "hænge ud".

Google Hangout og læringsformer
Google Hangout kan understøtte både en instruktivistisk og en socialkonstruktivistisk læringsform, alt efter om det er et kollaborativt samarbejde mellem underviseren og de lærende, eller om det er et kooperativt samarbejde, hvor underviseren formidler viden til de lærende gennem fx videoer. Hangout kan være med til at understøtte et møde mellem de lærende, hvor de kan diskutere forskellige emner, samarbejde og samtidig integrere og dele indhold med hinanden gennem Hangouts forskellige Googlekanaler. ”Hangout on Air"- funktionen kan understøtte underviseroplæg ved fx fjernundervisning, hvor de lærende logger på og følger undervisningen fra deres enhed, og samtidig deltager aktivt med spørgsmål og overvejelser.

 Det er også muligt at producere videooptagelser i Hangout med oplæg, instruktioner og eksemplificeringer, som de lærende og undervisere kan afspille, når de vil, og som kan indgå i både forberedelsen og undervisningen.

Google Hangout i undervisningen
Med kombinationen af video, lyd og skrivefunktioner er Google Hangout oplagt til at yde mundtlig vejledning over distance og dokumentere vejledningens indhold og perspektiver samtidig via skrivefunktionen. Hangout kan også bruges som forumværktøj, hvor undervisere og/eller de lærende kan mødes på alle tidspunkter og diskutere, overveje og reflektere over et givent emne eller tema. Med Hangout bliver det lettere at bruge eksterne undervisere som oplægsholdere eller forelæsere. Gennem ”Hangout on Air” kan undervisere fra hele verden inviteres ind i undervisningen.

Eksterne henvisninger
Som et hvert andet værktøj i Google kræver det en Google-konto, der kan oprettes gratis via [|www.google.com] Hangout kræver en mikrofon og et webkamera. <span style="font-family: Arial,Helvetica,sans-serif; line-height: 1.5;">Find flere produktinformationer her: <span style="font-family: Arial,Helvetica,sans-serif; line-height: 1.5;">[] <span style="font-family: Arial,Helvetica,sans-serif; line-height: 0px; overflow: hidden;"> media type="youtube" key="3pmSWh2BQco" width="560" height="315" align="center"

<span style="font-family: Arial,Helvetica,sans-serif;"> media type="youtube" key="ohlHn6Kt5YM" width="560" height="315" align="center"

<span style="font-family: Arial,Helvetica,sans-serif;">